**Danish Quantum Community**

**Forslag til vedtægter**

**§ 1 NAVN & HJEMSTED**
Stk. 1. Navnet på foreningen er ”Danish Quantum Community”, DQC.
Stk. 2. Danish Quantum Community har hjemsted i den kommune, hvor sekretariatet har adresse.

**§ 2 FORMÅL**
Stk. 1. Danish Quantum Community er en forening for danske interessenter i kvanteteknologi. Foreningens formål er at øge kendskabet til kvanteteknologi, forbedre mulighederne for forskning og innovation i kvanteteknologi samt at illustrere anvendelsesmuligheder for kvanteteknologi til gavn for det danske samfund. Foreningen skal arbejde for opbygge et stærkt dansk økosystem der kan indfri det erhvervsmæssige potentiale i kvanteteknologi ved at sikre de bedste vilkår for innovation, forskning, uddannelse og ekstern finansiering med det formål at accelerere udvikling, vækst og eksport af dansk kvanteteknologi.
Stk. 2. Foreningen er en non-profit organisation.
Stk. 3. Foreningen er partipolitisk uafhængig.

**§ 3 MEDLEMSKAB**
Stk. 1. DQC kan optage virksomheder, interesseorganisationer, forskningsinstitutioner og andre interessenter, der bidrager til opfyldelse af foreningens formål, som hhv. partnere og medlemmer.
Stk. 2. Udmeldelse skal ske skriftligt til foreningen senest én måneds før udløbet af en kontingentperiode (kalenderåret).

**§ 4 KONTINGENT**
Stk. 1 Kontingentet fastsættes af generalforsamlingen på indstilling fra bestyrelsen for hver af de forskellige medlemskategorier.
Stk. 2 Kontingent betales for ét kalenderår ad gangen, efter regler fastsat af bestyrelsen
Stk. 3 Pligten til at betale kontingent består, indtil medlemskabet er ophørt.
Stk. 4 Bestyrelsen kan beslutte at søge andre indtægts- og støtteformer til foreningen.

**§ 5 GENERALFORSAMLINGEN**
Stk. 1. DQCs øverste myndighed er generalforsamlingen.
Stk. 2. Ordinær generalforsamling holdes hvert år inden udgangen af juni måned.
Stk. 3 Ekstraordinær generalforsamling afholdes når bestyrelsen eller mindst 1/3 af foreningens partnere skriftligt fremsætter ønske herom med min. 14 dages varsel.
Stk. 4. Generalforsamlinger indkaldes af bestyrelsen ved annoncering på foreningens hjemmeside samt ved e-mail til partner- og medlemskredsen med mindst fire ugers varsel. Enhver generalforsamling kan afholdes virtuelt, såfremt bestyrelsen beslutter det.
Stk. 5. Indkaldelsen skal indeholde en dagsorden for generalforsamlingen.
Stk. 6. Opstilling af kandidater til valg på generalforsamlingen og emner, der ønskes behandlet på generalforsamlingen, skal fremsættes skriftligt til bestyrelsen senest 14 dage før generalforsamlingens afholdelse.
Stk. 7. Senest otte dage før generalforsamlingens afholdelse lægges den endelige dagsorden, det reviderede årsregnskab og eventuelt øvrigt materiale på foreningens hjemmeside samt ved e-mail til partner- og medlemsvirksomhederne.
Stk. 8. Hver partner har én stemme for hver plads i bestyrelsen, der er på valg. Partnere kan maksimalt afgive én stemme på hver kandidat. En partner behøver ikke at anvende alle sine stemmer. Brug af stemmeret forudsætter, at skyldigt kontingent er betalt mindst seks måneder forud for generalforsamlingen. Der kan stemmes ved fuldmagt, som kan afgives til et bestyrelsesmedlem. Medlemmer har ikke stemmeret.
Stk. 9. Dagsorden for den ordinære generalforsamling skal indeholde følgende:
a. Valg af dirigent
b. Valg af referent
c. Bestyrelsens beretning om foreningens virksomhed i det forløbne år
d. Forelæggelse af årsregnskab til godkendelse
e. Indkomne forslag fra bestyrelsen eller foreningens partnere
f. Valg af bestyrelsesmedlemmer og to suppleanter
g. Valg af revisor
h. Eventuelt
Stk.11. Beslutninger på generalforsamlingen træffes ved simpelt flertal, medmindre vedtægterne foreskriver andet.
Stk.12. Referenten udarbejder et beslutningsreferat, der underskrives af dirigenten.

**§ 6 BESTYRELSEN**
Stk. 1 Bestyrelsen består af 12 partnere og konstituerer sig selv med formand, næstformand og kasserer
Stk. 2: Bestyrelsen vælges for en 2-årig periode, dog således at halvdelen af bestyrelsen fratræder efter 1 år. Genvalg kan finde sted.
Stk. 3: Valg af partnere til bestyrelsen foretages ved skriftlig afstemning.
Stk. 4: Bestyrelsen træffer sine beslutninger ved simpelt flertal.
Stk. 5: Bestyrelsen forestår DQCs daglige og overordnede ledelse. Bestyrelsen kan uddelegere den daglige ledelse – helt eller delvist – til et af bestyrelsen udvalgt sekretariat.
Stk. 6: Bestyrelsen kan antage lønnet hjælp
Stk. 7: Bestyrelsen kan i tilfælde af udtræden af et bestyrelsesmedlem vælge at supplere bestyrelsens medlemmer ved indkaldelse af suppleanter. Suppleanter deltager i bestyrelsens arbejde frem til næste ordinære generalforsamling.

**§ 7 BESTYRELSENS VIRKSOMHED**
Stk. 1. Formanden skal sørge for, at bestyrelsen holder møde, når dette er nødvendigt. Formanden skal indkalde bestyrelsen, når et medlem af bestyrelsen eller revisor fremsætter begæring herom.
Stk. 2. Bestyrelsen er kun beslutningsdygtig, når mindst halvdelen af bestyrelsens medlemmer deltager i mødet.
Stk. 3. Bestyrelsen træffer beslutning ved simpelt stemmeflertal. Formandens stemme er i tilfælde af stemmelighed afgørende.
Stk. 4. Bestyrelsesmøder kan afholdes virtuelt
Stk. 5. Formanden skal sikre, at der udarbejdes et referat af afholdte møder

**§ 8 TEGNINGSRET**Stk. 1. Foreningen tegnes af bestyrelsesformanden og næstformanden. Prokura kan delegeres til sekretariatet.

**§ 9 ÅRSREGNSKAB**
Stk. 1. Foreningens regnskabsår er kalenderåret.
Stk. 2. Årsregnskab udarbejdes af bestyrelsen eller den daglige ledelse. Årsregnskabet fremlægges for revisor senest ved udgangen af april.
Stk.3. Det reviderede årsregnskab forelægges den ordinære generalforsamling til godkendelse.

**§ 10 ÆNDRING AF VEDTÆGTER OG OPLØSNING**
Stk. 1. Beslutninger om ændring af foreningens vedtægter eller om foreningens opløsning træffes på en generalforsamling.
Stk. 2. Vedtægtsændringer skal vedtages med mindst 2/3-deles flertal blandt de tilstedeværende stemmeberettigede partnere, som skal udgøre min. halvdelen af partnerne.
Stk. 3. Forslag om foreningens opløsning skal vedtages med mindst 3/4-deles flertal af de tilstedeværende stemmeberettigede partnere, som skal udgøre min. halvdelen af partnerne.
Stk. 4. Den efter opløsningen tiloversblevne formue anvendes i henhold til foreningens formål eller til velgørende formål.